ZAGREBAČKA ŽUPANIJA

Osnovna škola Bistra

Bistranska 30

OIB 68705361830

TEL: 01/3390-016

e-mail: tajnistvo@os-bistra.skole.hr

KLASA: 112-01/19-017212

URBROJ: 2133-18-19-01

Karlovac, 11.12.2019.

Na temelju Zakona o tržištu rada (NN br. 118/18.) a u cilju korištenja mjere „Stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje, te Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17. i 68/18), Osnovna škola Bistra raspisuje:

**NATJEČAJ**

**ZA PRIJAM NA STRUČNO OSPOSOBLJAVANJE BEZ ZASNIVANJA RADNOG ODNOSA**

**RADNO MJESTO:** Učitelj/ica tjelesne i zdravstvene kulture,-jedan izvršitelj, na određeno puno radno vrijeme na 12 mjeseci

Mjesto rada je u sjedištu Škole u Poljanici Bistranskoj, Bistranska, a prema potrebi i izvan sjedišta škole.

Stručni uvjeti: Prema Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN br. 47/96, 56/01). Korištenje mjere Stručno osposobljavanje za rad bez zasnivanja radnog odnosa Hrvatski zavod za zapošljavanje može odobriti nezaposlenoj osobi do navršenih 30 godina života koja se u evidenciji nezaposlenih osoba vodi najmanje 30 dana kao nezaposlena osoba i koja nema:

 odgovarajuće radno iskustvo u stečenoj kvalifikaciji na razini visokog obrazovanja i

 više od 12 mjeseci staža u stečenoj kvalifikaciji odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja, bez obzira na razdoblje ukupno evidentiranog staža u mirovinskom osiguranju.

Na natječaj se mogu prijaviti osobe oba spola. Izrazi koji se koriste u ovom natječaju i imaju rodno značenje, koriste se neutralno i odnose se jednako na muški i na ženski rod. U prijavi na natječaj potrebno je navesti osobne podatke podnositelja prijave (osobno ime, datum, mjesto rođenja, adresa stanovanja, broj telefona, adresa elektroničke pošte) i naziv radnog mjesta na koje se osoba prijavljuje. Uz pisanu prijavu za sudjelovanje u natječaju (vlastoručno potpisanu) potrebno je priložiti:

1. Životopis,

2. dokaz o stupnju i vrsti stručne spreme

3. dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja),

4. dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),

5. dokaz o državljanstvu (preslika osobne iskaznice ili domovnice).

6. Potvrdu ili elektronički zapis o podacima evidentiranim u matičnoj evidenciji Hrvatskog zavoda za zapošljavanje da je kandidat prijavljen u evidenciji nezaposlenih dulje od 30 dana.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Nakon odabira kandidata, a prije potpisivanja ugovora o stručnom osposobljavanju, odabrani kandidat mora priložiti originalnu ili ovjerenu dokumentaciju.

Stručno osposobljavanje za rad bez zasnivanja radnog odnosa obavlja se; - na temelju pisanog ugovora o stručnom osposobljavanju za rad bez zasnivanja radnog odnosa, - Prema programu stručnog osposobljavanja za rad, - Pod vodstvom mentora.

Sukladno članku 13. stavku 3. Zakona o ravnopravnosti spolova (NN br. 82/08. I 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe. Ako kandidat ostvaruje pravo prednosti pri zapošljavanju temeljem posebnih zakonskih propisa dužan je u prijavi pozvati se na to pravo i dostaviti propisanu dokumentaciju kojom dokazuje svoju prednost. Navedeni kandidati imaju prednost u odnosu na ostale kandidate pod jednakim uvjetima. Kandidati koji se pozivaju na prednost prilikom zapošljavanja temeljem članka 102. Zakona o hrvatskim braniteljima iz domovinskog rata i članovima njihovih obitelji (NN br.121/2017.) uz prijavu na natječaj dužni su, osim dokaza o ispunjavanju traženih uvjeta priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz domovinskog rata i članovima njihovih obitelji (NN br.121/2017.), koji su navedeni na internetskoj stranici Ministarstva hrvatskih branitelja poveznica: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN br. 157/13, 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjenju traženih uvjeta, kao i dokaz o invaliditetu. Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata ( NN br. 33/92,57/92,77/92,27/93,58/93,2/94,108/95,108/96,82/01, 103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos. Natječaj je objavljen 12.11.2019.godine na mrežnim stranicama Hrvatskog Zavoda za zapošljavanje, mrežnoj stranici Osnovne škole Bistra- http://os-bistra.skole.hr/natje\_aji -“Natječaji” . Rok za podnošenje prijava je osam (8) dana od dana objave natječaja, odnosno do 20.11.2019. godine. Sukladno odredbama Opće uredbe o zaštiti podataka broj( EU) 2016/679 i Zakona o provedbi Opće uredbe o zaštiti podataka (Narodne novine broj: 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati i objaviti na mrežnim stranicama škole, isključivo u svrhu provođenja natječajnog postupka.

Urednom prijavom smatra se prijava koja sadrži sve podatke i priloge navedene u natječaju.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili ovjerenoj preslici kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj i ne obavještavaju se o razlozima zašto se ne smatraju kandidatima natječaja.

Polaznik koji bude odabran, biti će predložen Zavodu za zapošljavanje, nakon čega će se sklopiti ugovor o stručnom osposobljavanju s onim kandidatom čije uključenje u program „Stručno osposobljavanje za rad bez zasnivanja radnog odnosa“ odobri Zavod.

Natječajna dokumentacija dostavlja se neposredno ili poštom na adresu Škole: Osnovna škola Bistra,Bistranska 30, 10298 Donja Bistra s naznakom „ ZA NATJEČAJ – STRUČNO OSPOSOBLJAVANJE “.

O rezultatima natječaja kandidati će biti obaviješteni u roku od 15 dana od dana sklapanja ugovora o radu s izabranim kandidatom putem Obavijesti na mrežnoj stranici Škole http://os-bistra.skole.hr/natje\_aji